Tyson Fury verdien dikker beursie | Netwerk24
17 Januarie 2019 21:30
Tyson Fury en Deontay Wilder gaan mekaar moontlik in Februarie in 'n bokskryt opkeil.Foto: Getty Images
Fury en Wilder was in Desember in 'n riller van 'n gelykopstryd in Los Angeles gewikkel. Toe is die koek 70/30 in Wilder se guns gesny.
Promotors is intussen deur die WBR beveel om op 'n herontmoeting vir 5 Februarie ooreen te kom. Indien daar nie 'n ooreenkoms vir 'n herontmoeting is nie, sal die koek 60/40 in Wilder se guns verdeel word.
Dis 'n verhoging van 30% vir wat die uitdager gewoonlik in 'n titelgeveg ontvang. Die BBC meen egter Fury se "markwaarde" regverdig meer geld.
Frank Warren en Shelly Finkel – onderskeidelik Fury en Wilder se promotors – moet nou onderhandel. As hulle mekaar nie kan vind nie, sal die WBR ander promotors nooi om te bie, wat Fury 'n aanspraak van 40% op die geld vir die geveg sal gee.
Warren het vroeër vandeesmaand gesê dat Fury 'n groter trekpleister is as Anthony Joshua, wat hoop om op 13 April in Wembley teen Wilder te boks.
Wilder verkies ook om teen Fury te boks.
Die gelykopbeslissing in die geveg tussen Wilder en Fury was omstrede. Wilder het vir Fury twee keer planke toe gestuur, maar Fury het meeste van die ander rondes op punte gewen. Baie waarnemers was van mening dat Fury eintlik as wenner aangewys moes gewees het.